**ÜGYMENETLEÍRÁS VÁSÁR, PIACTARTÁSI ENGEDÉLYHEZ**

***Ügyintéző, hivatali elérhetőség:***

Ügyintézés helye: Nyírbátor, Szabadság tér 7.

**Vassné Dobos Katalin**

Tel.: (42) 281-042/136 mell.

E-mail: vassne.kati@nyirbator.hu

**Ügyfélfogadás rendje:**

hétfő: 8:00-12:00; 13:00-17:00 h
csütörtök: 8:00-12:00; 13:00-16:00 h

**Illetékesség:**
Nyírbátor város közigazgatási területe

**Vásár, piac üzemeltetési engedély iránti kérelem ügye**

Vásár- és piactartás engedélyezési, bevásárlóközpont nyilvántartásba vételi eljárása. A vásárokról, a piacokról és a bevásárlóközpontokról szóló 55/2009. (III.13) Korm. rendelet hatálya a Magyarország területén rendezett, illetve tartott vásárokra, piacokra és üzemeltetett bevásárlóközpontokra, valamint a vásárokon, a piacokon és a bevásárlóközpontokban folytatott kereskedelmi tevékenységre terjed ki. Nem tartozik e rendelet hatálya alá a kereskedelmi tevékenységek végzésének feltételeiről szóló kormányrendelet szerint közterületen a húsvéti, karácsonyi és szilveszteri, valamint évente egy alkalommal, az adott ünnepen és az azt megelőző 20 napban folytatott kereskedelmi tevékenység.

**A kérelemhez mellékelni kell:**

* nem a kérelmező tulajdonában lévő terület esetében a használat jogcímére ( bérlet stb. ) vonatkozó igazoló okirat ( a tulajdoni lap kivételével)
* a vállalkozói igazolvány / cégbírósági végzés, cégkivonat,
* aláírási címpéldány
* illeték befizetéséről szóló bizonylat
* méretarányos helyszínrajz az üzletek, árusítóhelyek, valamint az egyéb létesítmények és nem árusítási célra kiképzett területrészek tervezett rendeltetése, és szám szerinti meghatározásával, a vevőforgalmi és árubeszállítási, - feltöltési útvonalak jelölésével
* a vásár piac működési rendje
* biztonsági terv, az egyidejűleg 300 főnél nagyobb befogadó képességű vásár, piac, továbbá a szabadtéren tartott vásár, piac esetében, amennyiben az egyidejűleg résztvevők száma az 1000 főt várhatóan meghaladja

**Az ügyintézés díja:**

Az eljárás illetékköteles.

A **3000.- Ft** értékű illetéket átutalással kell teljesíteni a Nyírbátori Polgármesteri Hivatal OTP Banknál vezetett **11744058-15731869-00000000 számú számlájára**.(megjegyzés rovatban fel kell tüntetni a kérelem benyújtójának nevét, címét, és az ügy tárgyát)

Az adatváltozással és megszüntetéssel kapcsolatos eljárás illetékmentes.

**Engedélyezési eljárás menete:**

Vásár és piac olyan területen rendezhető, illetve tartható, amelyen a településrendezési terv a vásár rendezést, piactartást lehetővé teszi, vagy amely vásár rendezése céljából területhasználati hozzájárulással rendelkezik. A területnek meg kell felelnie a jogszabályban előírt építésügyi, közegészségügyi, élelmiszerlánc-biztonsági, élelmiszer-higiéniai, állat-egészségügyi, növényegészségügyi, környezetvédelmi, kulturális örökségvédelmi, munkavédelmi és tűzvédelmi követelményeknek, valamint rendelkeznie kell a tevékenység során képződő hulladékok elkülönített gyűjtését biztosító hulladéktárolókkal. Az engedély jogosultja a kérelem adataiban bekövetkezett változásokat haladéktalanul köteles bejelenteni a jegyzőnek.

A tevékenység megszüntetését haladéktalanul be kell jelenteni a jegyzőnek.

**Eljárási Határidő:**

Az engedély iránti kérelem elbírálásának ügyintézési határideje 20 nap.

**Kérelem**

A természetes személy ügyfélnek a jogszabály lehetőséget biztosít az elektronikus ügyintézésre, addig a **gazdálkodó szervezetek** az E-ügyintézési tv. 2. § (1) bekezdése szerinti ügyek tekintetében elektronikus ügyintézésre **kötelesek.**

A vásár, piac üzemeltetési engedélyezési eljárás kérelemre indul. A kérelem benyújtható a <https://ohp.asp.lgov.hu> oldalon. Itt megjelenik az Önkormányzati Hivatali Portál, ahol az ügyintézés megkezdéséhez ki kell választani azt az önkormányzatot, ahol ügyet kíván indítani.

**Letölthető nyomtatványok:**



* Vásár, piac üzemeltetési engedély iránti kérelem, bevásárlóközpont üzemeltetésére irányuló bejelentés

**Vonatkozó jogszabályok:**

* 2016. évi CL. törvény az általános közigazgatási rendtartásról
* 2009. évi LXXVI. törvény a szolgáltatási tevékenység megkezdésének és folytatásának általános szabályairól
* 55/2009. (III.13.) Korm. rendelet a vásárokról, a piacokról és a bevásárlóközpontokról
* 531/2017. (XII. 29.) Korm. rendeletben az egyes közérdeken alapuló kényszerítő indok alapján eljáró szakhatóságok kijelöléséről,
* 1997. évi CLV. törvény a fogyasztóvédelemről
* 1990. évi XCIII. évi törvény az illetékekről

**A vásár, piac üzemeltetési** engedély iránti kérelemmel **kapcsolatos egyéb tudnivalók**

**Az üzemeltető kötelezettsége:**

A vásár, illetve piac esetében az üzemeltető köteles az üzleteket, árusítóhelyeket, valamint az egyéb létesítményeket és a nem árusítási célra kiképzett területrészeket, a vásárlók számára is jól látható módon sorszámmal ellátni.

 Az állandó vásár, piac esetében az üzemeltető köteles az állandó vásár, piac bejáratánál a vásár, piac térképét, helyszínrajzát tartalmazó táblát elhelyezni, amelyen köteles feltüntetni naprakészen a sorszámmal ellátott kereskedelmi egységeket, helyszíneket.

Az üzemeltető köteles a vásáron, piacon kereskedelmi tevékenységet végzőkről, bérlőkről naprakész, a személyes adatok védelméről és a közérdekű adatok nyilvánosságáról szóló törvénynek megfelelő nyilvántartást vezetni, és azt a piac területén ellenőrzést végző hatóság felhívására, a hatóság számára bemutatni, illetve hozzáférhetővé tenni. A nyilvántartásnak tartalmaznia kell:

 *-*  térképet a sorszámmal ellátott kereskedelmi egységek, helyszínek, illetve azok rendeltetésének (üzlet, egyéb értékesítő hely, tároló hely stb.) pontos megjelölésével,

 *-* a sorszám szerint a kereskedelmi tevékenységet végzők, bérlők nevét, címét, illetve székhelyét, telefonszámát, elektronikus levelezési címét, amennyiben azzal rendelkezik, cégjegyzékszámát, egyéni vállalkozó nyilvántartásba vételi számát, őstermelői igazolványának számát, kistermelői regisztrációs számát.